Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: — a fogyasztóvédelemről szóló 1997. évi CLV. törvény 6. § f) pontjára — mely a szolgáltatás nyújtásának
Paragraph Index: 1987

2. Az eljárást illető tanácstalanság egyik megnyilvánulási formájaként, a jegyzők néha megpróbálnak megszabadulni az ilyen típusú ügytől. Az egyik hozzánk érkezett beadványban indult eljárás esetén két közeli település jegyzői — illetékességi okokra hivatkozva — kétszer is áttették egymáshoz az ügyet. Majd miután a különböző értesítésektől megzavarodva, az áttételeket követni nem tudó panaszos a szabálysértési eljárást kezdő hatóság meghallgatásán nem jelent meg, az Szabstv. 78/C. § (1) bekezdés a pontjára hivatkozva az eljárást megszüntették. Végül — mivel a biztonsági őrök több ember jelenlétében jelentették ki, hogy a panaszos nem mehet be a diszkóba — az ügyben becsületsértés vétsége miatt indult eljárás.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes